CELEX: C2006/281/71
Language: fi
Date: 2006-11-18 00:00:00
Title: Asia T-260/06: Kanne 15.9.2006 — Arktouros v. komissio

18.11.2006   
            
            
               FI
            
            
               Euroopan unionin virallinen lehti
            
            
               C 281/40
            
         Kanne 15.9.2006 — Arktouros v. komissio
   (Asia T-260/06)
   (2006/C 281/71)
   Oikeudenkäyntikieli: kreikka
   Asianosaiset
   
      Kantaja: Etairia Prostasias kai Diacheirisis Fysikou Perivallontos kai Agrias Zoïs Arktouros (Thessaloniki, Kreikka) (edustajat: asianajajat N. Korogiannakis et N. Keramidas)
   
      Vastaaja: Euroopan yhteisöjen komissio
   Vaatimukset
   
               —
            
            
               Suojelutoimia Pohjois-Pindoksen kansallispuistossa koskevan ohjelman — Kreikka — LIFE03 NAT/GR/000089 — päättämisestä sekä 264 684 euron suuruisen tuen, johon on lisätty 4 659,53 euroa viivästyskorkoina, palauttamisesta 7 päivänä heinäkuuta 2006 tehty komission päätös K(2006) 3181 lopullinen, joka on annettu kantajalle tiedoksi 10.7.2006, on kumottava
            
         
               —
            
            
               korvattavasta summasta on vähennettävä 55 658,28 euroa kyseisen ohjelman yhteydessä maksettuina tukikelpoisina menoina
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja esittää pääasiallisena perustelunaan ensiksi, että se, että komissio on rikkonut LIFE-ohjelman perussäännöksiin kuuluvaa säännöstä, merkitsee EY 230 artiklassa tarkoitettua oikeussäännön rikkomista, minkä vuoksi komission päätös K(2006) 3181 lopullinen on pätemätön.
   Toiseksi kantaja katsoo, että komissio on tehnyt olennaisen arviointivirheen, joka koskee kantajan kykyä saattaa ohjelma valmiiksi kantajan kahden jäsenen vetäytymisestä huolimatta, millä voidaan perustella sopimuksen päättämistä ja myönnetyn tuen takaisinperintää koskevan komission päätöksen kumoaminen.
   Toissijaisesti kantaja vaatii, että 55 658,28 euron suuruinen summa vähennetään palautettavasta määrästä kyseisen ohjelman yhteydessä suoritettuina tukikelpoisina menoina.